Tietosuojaselosteella informoidaan tutkittavia heidän henkilötietojensa käsittelystä tietosuoja-asetuksen edellyttämällä tavalla. Tietosuojaselosteen tulee olla selkokielinen ja ymmärrettävä tutkittaville, ja se tulee toimittaa tutkittaville ennen henkilötietojen käsittelyyn ryhtymistä.

Tähän mallipohjaan on merkitty täytettävät kohdat keltaisella korostuksella ja täyttöohjeet pinkillä. Ennen kuin tietosuojaseloste annetaan tutkittaville, kaikki **keltaiset osuudet tulee täyttää** ja selosteen täyttämisen jälkeen **pinkit ohjeosuudet poistaa** (esim. klikkaa Styles-valikosta oikealla hiirinäppäimellä UTU-Sisennetty → ”Select All” → paina näppäimistön delete-näppäintä).

**[Lisää tutkimuksen nimi/otsikko] -tutkimuksen tietosuojaseloste**

Olet ottamassa osaa Turun yliopistossa järjestettävään tieteelliseen tutkimukseen. Tässä tietosuojaselosteessa kerrotaan, miten henkilötietojasi käsitellään tutkimuksessa.

1. **Rekisterinpitäjä**

Turun yliopisto **TAI** Tutkija: [Nimi]

Yhteyshenkilö tutkimusta koskevissa asioissa:

Nimi: [Yhteyshenkilön nimi]

Puh.: [Puh. nro.]

E-mail: [E-mail]

Tutkimuksen vastuullinen tutkija:

Nimi: [Nimi]

Puh.: [Puh. nro.]

E-mail: [E-mail]

Jos tutkija on työsuhteessa Turun yliopistoon ja tutkimus on osa Turun yliopistossa tehtävää tutkimushanketta, rekisterinpitäjänä on yleensä **Turun yliopisto**. Jos tutkija ei ole työsuhteessa Turun yliopistoon ja tutkimus tehdään itsenäisesti esimerkiksi apurahalla eikä se ole osa Turun yliopiston hanketta, rekisterinpitäjä on yleensä **tutkija itse**. Mikäli kyseessä on useamman organisaation yhteinen hanke ja sovitaan yhteisrekisterinpitäjyydestä, merkitään rekisterinpitäjäksi kaikki yhteisrekisterinpitäjäorganisaatiot.

Jos vastuullinen tutkija on sama kuin yhteyshenkilö, vastuullinen tutkija -kohdan voi poistaa.

1. **Tietosuojavastaavan yhteystiedot**

Turun yliopiston tietosuojavastaava on tavoitettavissa sähköpostitse [dpo@utu.fi](mailto:dpo@utu.fi) ja puhelimitse +358294503009.

**Jos yliopisto on rekisterinpitäjä,** yliopiston tietosuojavastaava toimii tutkimuksen tietosuojavastaavana. **Jos tutkija on rekisterinpitäjä**, yleensä tietosuojavastaavaa ei tarvitse nimetä ja tämä kohta tulee kokonaan **poistaa**. Poikkeuksena tähän tietyt laajamittaisen henkilötietojen käsittelyn tapaukset, joissa rekisterinpitäjänä toimivan tutkijan tulee nimetä tutkimukselleen tietosuojavastaava: <https://tietosuoja.fi/tietosuojavastaavan-nimittaminen>

1. **Kuvaus tutkimuksesta ja henkilötietojen käsittelystä**

[Tiivis ja selkokielinen kuvaus tutkimuksesta ja sen tavoitteista. Kerro myös, mitä henkilötietoja tutkimuksen toteuttamisessa tarvitaan ja millä tavoin niitä käytetään tutkimuksessa.]

**Henkilötietoja** ovat kaikki tiedot, joiden perusteella tai joita yhdistelemällä henkilö voidaan tunnistaa. Henkilötietoja ovat **suorien tunnistetietojen** (esim. nimi, kuva, ääni) lisäksi **epäsuorat** tunnistetiedot (esim. äidinkieli, elämäntilanteeseen liittyvät tiedot, diagnoosi), joita yhdistelemällä henkilö on tunnistettavissa.

Kaikki henkilötietoihin kohdistuvat toimenpiteet ovat **käsittelyä**: esimerkiksi henkilötietojen kerääminen, säilyttäminen, käyttäminen, siirtäminen, luovuttaminen sekä poistaminen.

1. **Henkilöt, jotka osallistuvat henkilötietojen käsittelyyn**

[Listaa henkilöt, jotka osallistuvat henkilötietojen käsittelyyn tutkimuksessa. Jos kaikkia henkilöitä ei ole vielä mahdollista nimetä, selosta mahdollisimman tarkasti, mitä toimijoita mahdollisesti osallistuu henkilötietojen käsittelyyn (esim. ”myöhemmin Turun yliopistolle palkattava tutkimusavustaja”).]

1. **Henkilötietojen käsittelyn kesto**

[Ilmoita tutkimuksen kesto ja henkilötietojen käsittelyn kesto, mukaan lukien henkilötietoja sisältävän aineiston säilytysaika tutkimuksen päättymisen jälkeen. Kerro myös aineiston mahdollisesta jatkokäyttösuunnitelmasta tulevissa tutkimuksissa.]

Huom. henkilötietoja saa säilyttää vain niin kauan kuin se on tarpeen tietojen lainmukaista käyttötarkoitusta varten.

1. **Henkilötietojen lainmukainen käsittelyperuste**

Henkilötietojen käsittely perustuu tietosuoja-asetuksen 6(1) artiklan alakohtaan:

yleistä etua koskeva tehtävä:

tieteellinen tai historiallinen tutkimus tai tilastolliset tarkoitukset

tieteellisten aineistojen tai kulttuuriperinnöllisten materiaalien arkistointi

☐ rekisteröidyn suostumus

rekisterinpitäjän lakisääteisen velvoitteen noudattaminen

rekisterinpitäjän tai kolmannen osapuolen oikeutettu etu

Tieteellisessä tutkimuksessa soveltuva henkilötietojen lainmukainen käsittelyperuste on yleensä **yleinen etu** ja sen alakohta **tieteellinen tutkimus**.

**Suostumus** henkilötietojen lainmukaisena käsittelyperusteena tarkoittaa eri asiaa kuin eettinen suostumus osallistua tutkimukseen. Suostumuksen käyttäminen henkilötietojen lainmukaisena käsittelyperusteena edellyttää mm. erillisten suostumusten keräämistä tietosuoja-asetuksen edellyttämällä tavalla sekä sitä, että sitoudutaan poistamaan jo kerätyt henkilötiedot aineistosta tutkittavan peruuttaessa suostumuksensa.

1. **Tutkimusaineistoon sisältyvät henkilötiedot**

[Luettele, mitä henkilötietoryhmiä tutkimuksessa käsitellään. Huomioi myös epäsuorat tunnistetiedot.]

1. **Erityiset henkilötietoryhmät (arkaluontoiset henkilötiedot)**

Tutkimuksessa ei käsitellä erityisiä henkilötietoryhmiä.

**TAI**

Tutkimuksessa käsitellään seuraavia erityisiin henkilötietoryhmiin kuuluvia henkilötietoja:

[Luettele, mitä erityisiä henkilötietoryhmiä tutkimuksessa käsitellään; esim. terveystiedot, etninen tausta, seksuaalinen suuntautuminen, poliittiset mielipiteet]

Erityisten henkilötietoryhmien käsittely perustuu tietosuoja-asetuksen 9 artiklan 2 kohdan alakohtaan:

yleistä etua koskeva tehtävä:

tieteellinen tai historiallinen tutkimus tai tilastolliset tarkoitukset

tieteellisten aineistojen tai kulttuuriperinnöllisten materiaalien arkistointi

rekisteröidyn suostumus

rekisterinpitäjän lakisääteisen velvoitteen noudattaminen

**Erityisistä henkilötietoryhmistä** sekä niiden käsittelystä tarkemmin tietosuojavaltuutetun sivuilla: <https://tietosuoja.fi/erityisten-henkilotietoryhmien-kasittely>

1. **Henkilötietojen keräämisen lähteet**

[Luettele lähteet, joista henkilötietoja kerätään (tutkittavalta itseltään tai muusta lähteestä). Kuvaile, millä keinoilla henkilötiedot kerätään; esim. kysely, haastattelu tai näytteenotto.]

1. **Henkilötietojen suojatoimenpiteet**

Tietojärjestelmissä käsiteltäviä tietoja suojataan seuraavilla tavoilla:

käyttäjätunnus ja salasana

käytön rekisteröinti/lokitus

kulunvalvonta

salaus/kryptaus

kaksivaiheinen tunnistautuminen

muu, mikä:

Manuaalista (esim. paperimuodossa tai muuten aineellisessa muodossa) olevaa aineistoa suojataan seuraavilla tavoilla: [Kuvaa yleisellä tasolla tietojen säilyttäminen, esim. lukitussa tilassa, lukitussa kaapissa tai tilassa, johon vain asianmukaisilla henkilöillä on pääsy jne.]

Suorien tunnistetietojen käsittely:

Aineisto kerätään ilman suoria tunnistetietoja

Suorat tunnistetiedot poistetaan analysointivaiheessa:

[Kuvaile miten aineisto pseudonymisoidaan]

Aineisto analysoidaan suorin tunnistetiedoin, koska:

[peruste suorien tunnistetietojen säilyttämiselle]

Lisätietoa **pseudonymisoinnista** ja **anonymisoinnista**:

<https://www.fsd.tuni.fi/fi/palvelut/aineistonhallinta/tunnisteellisuus-ja-anonymisointi>

Käytännössä on harvinaista, että tutkimusaineisto saataisiin täysin anonymisoitua.

1. **Henkilötietojen siirtäminen ja jakaminen kolmansille osapuolille**

Henkilötietoja ei siirretä rekisterinpitäjän ulkopuolelle.

**TAI**

Henkilötietoja siirretään seuraaville vastaanottajille rekisterinpitäjän ulkopuolelle:

[Listaa kaikki ulkopuoliset toimijat, joille henkilötietoja siirretään tai joilla on pääsy henkilötietoihin (esim. yhteistyökumppaneina toimivat tutkimusorganisaatiot, ulkopuolinen litterointi- tai käännöspalvelun tarjoaja tai Turun yliopiston ulkopuolinen arkisto, johon pseudonymisoitu aineisto arkistoidaan).]

Henkilötietojen luovuttaminen rekisterinpitäjän ulkopuolelle edellyttää lähes aina sopimusta henkilötietojen käsittelystä. Ota yhteys: [tietosuoja@utu.fi](mailto:tietosuoja@utu.fi)

1. **Henkilötietojen siirtäminen EU:n tai ETA:n ulkopuolelle**

Henkilötietoja ei siirretä Euroopan unionin tai Euroopan talousalueen ulkopuolelle.

**TAI**

Henkilötietoja siirretään seuraaviin valtioihin Euroopan unionin tai Euroopan talousalueen ulkopuolelle:

[Listaa valtioihin, joihin henkilötietoja siirretään.]

Siirtäminen EU:n tai ETA:n ulkopuolelle toteutetaan seuraavalla tavalla:

Siirtäminen kohdistuu maahan, jonka tietoturvan tason EU:n komissio on määritellyt riittäväksi.

Siirto toteutetaan käyttämällä EU:n komission hyväksymiä vakiolausekkeita (standard contractual clauses; ”SCC”).

Muu peruste: [Täytä peruste]

Huomioi myös tilanteet, joissa käyttämäsi tutkimustyökalun palvelimet sijaitsevat EU/ETA-alueen ulkopuolella. Jos tutkimuksessa on tarve siirtää henkilötietoja sisältävää tutkimusaineistoa EU/ETA-alueen ulkopuolelle, ota yhteys: [tietosuoja@utu.fi](mailto:tietosuoja@utu.fi)

1. **Henkilötietojen käsittely tutkimuksen päättymisen jälkeen**

Tutkimusaineisto poistetaan

Tutkimusaineisto säilytetään tämän tutkimuksen tulosten luotettavuuden arvioimista varten:

ilman suoria tunnistetietoja  tunnistetiedoin

Tutkimusaineisto säilytetään myöhempää, yhteensopivaa tieteellistä tutkimusta varten tietosuoja-asetuksen vaatimusten mukaisesti:

ilman suoria tunnistetietoja  tunnistetiedoin

Tutkimusaineisto säilytetään [Täytä paikka ja aika, esim. X vuotta tai päivämäärään X asti.]

Tutkimusaineiston säilytys perustuu tietosuoja-asetuksen 5 artiklan 1 kohdan b ja e alakohtiin. Tutkimusaineiston uudesta tutkimuskäytöstä lähetetään tutkittaville uusi tietosuojaseloste, paitsi jos rekisterinpitäjä ei enää pysty tunnistamaan tutkittavia tutkimusaineistosta. Uudesta tutkimuksesta ei voida lähettää ilmoitusta rekisteröidylle myöskään silloin, jos tietojen toimittaminen olisi mahdotonta tai kohtuuttoman vaivalloista tai jos se estäisi tai vaikeuttaisi suuresti tutkimustarkoitusten saavuttamista (tietosuoja-asetuksen 14 artiklan 5 kohdan b alakohta).

1. **Rekisteröidyn oikeudet sekä niihin tehtävät poikkeamat**

Lisätietoa tietosuoja-asetuksen mukaisista oikeuksistasi antaa kohdassa 1 mainittu yhteyshenkilö.

**Rekisteröidyn oikeudet**

Tietosuoja-asetuksen mukaan rekisteröidyllä on oikeus:

* tarkistaa itseään koskevat tiedot (15 artikla)
* oikaista omia tietoja (16 artikla)
* poistaa tiedot ja tulla unohdetuksi (17 artikla)
* rajoittaa omien tietojen käsittelyä (18 artikla)
* siirtää tiedot rekisterinpitäjältä toiselle (20 artikla)
* vastustaa tietojen käsittelyä (21 artikla)
* olla joutumatta automaattisen päätöksenteon kohteeksi (22 artikla)

Rekisteröity ei kuitenkaan voi käyttää kaikkia oikeuksia kaikissa tilanteissa, riippuen esimerkiksi siitä, mikä on henkilötietojen käsittelyperuste.

**Rekisteröidyn oikeuksiin tehtävät poikkeamat**

Tietosuojalainsäädäntö mahdollistaa rekisteröidyn oikeuksista poikkeamisen silloin, kun henkilötietoja käsitellään tieteellisessä tutkimuksessa ja oikeuksien toteuttaminen estäisi tai vaikeuttaisi suuresti käsittelyn tarkoitusten saavuttamista. Tarve tehdä poikkeamia rekisteröityjen oikeuksiin arvioidaan aina tapauskohtaisesti.

Tämän tietosuojaselosteen tutkimuksessa on todennäköisesti tarpeen tehdä poikkeamia seuraaviin rekisteröityjen oikeuksiin:

[Jos teet poikkeamia, perustele kunkin oikeuden kohdalla, miksi poikkeama on tarpeen tehdä ja mikä on poikkeaman ulottuvuus.]

Oikeus tarkistaa itseään koskevat tiedot (15 artikla)

Oikeus oikaista omia tietoja (16 artikla)

Oikeus poistaa tiedot ja tulla unohdetuksi (17 artikla)

Oikeus rajoittaa omien tietojen käsittelyä (18 artikla)

Oikeus vastustaa tietojen käsittelyä (21 artikla)

Jos henkilötietojen käsittely tutkimuksessa ei edellytä rekisteröidyn tunnistamista eikä rekisterinpitäjä pysty tunnistamaan rekisteröityä, niin oikeutta tietojen tarkastamiseen, oikaisuun, poistoon, käsittelyn rajoittamiseen, ilmoitusvelvollisuuteen ja siirtämiseen ei sovelleta, ellei rekisteröity pysty antamaan luotettavan tunnistamisen mahdollistavia lisätietoja (11 artikla).

Jos käsitellään erityisiä henkilötietoryhmiä ja poiketaan artiklojen 15, 16, 18 tai 21 mukaisista rekisteröidyn oikeuksista, tulee hankkeen tietosuojan vaikutustenarviointi (DPIA) lähettää tiedoksi tietosuojavaltuutetun toimistoon (tietosuoja@om.fi) ennen henkilötietojen käsittelyyn ryhmistä.

Huomaa, että tietosuoja-asetuksen artiklan 11 mukaan rekisteröidyn oikeuksia ei sovelleta silloin, kun henkilöä ei ole enää mahdollista tunnistaa aineistosta. Tällöin erillisiä poikkeamia ei siis tarvitse enää tehdä.

**Valitusoikeus**

Sinulla on oikeus tehdä valitus tietosuojavaltuutetulle, jos koet, että henkilötietojasi on käsitelty soveltuvan tietosuojalainsäädännön vastaisesti.

Tietosuojavaltuutetun yhteystiedot:

Tietosuojavaltuutetun toimisto

Käyntiosoite: Lintulahdenkuja 4, 00530 Helsinki

Postiosoite: PL 800, 00531 Helsinki

Puhelinvaihde: 029 566 6700

Sähköposti (kirjaamo): tietosuoja(at)om.fi